Չեմ կարող ասել, թե նրանից որքան անգլերեն եմ սովորել, բայց առաջին դասը հիանալի հիշում եմ։ Հայերնն ու ռուսերենը միահյուսելով խոսում էր աշխարհիկ կյանքի մասին, խորհուրդներ էր տալիս, թե ինչպես պետք է սնվել ու հարդարվել, մեկ էլ դասախոսությունն ընդհատեց ու ասաց. «Երբեք չնմանվեք հայ մայրերին»։ Չէինք հասցրել բողոքի աղաղակ շշնջալ` ասաց. «Հայ քաղքենի մայրերի պատճառով Հայաստանը լցվել է ռուսական դպրոցներով»։ Հանգստացանք, ուրեմն խոսքը քաղքենիների մասին էր, ոչ թե բոլոր հայ մայրերի։ Լսարանում տղաներ չկային, մի խումբ հետաքրքրասեր աղջիկներ էինք, փորձեցինք մանրամասներ իմանալ։